Κάμιανετς-Ποντίλσκι

Το Κάμιανετς-Ποντίλσκι (, , ) είναι πόλη στον ποταμό Σμότριτς στη δυτική Ουκρανία, στα βορειοανατολικά του Τσερνιβτσί. Παλαιότερα ήταν το διοικητικό κέντρο του Όμπλαστ Χμελνίτσκι και τώρα η πόλη είναι το διοικητικό κέντρο του Ραγιόν Κάμιανετς-Ποντίλσκι. Ο πληθυσμός του είναι 97.908 κάτοικοι (εκτίμηση 2021) 

Το 1919-1920, κατά τη διάρκεια του εκτυλισσόμενου Ουκρανο-Σοβιετικού Πολέμου, η πόλη χρησίμευσε επίσημα ως προσωρινή πρωτεύουσα της Λαϊκής Δημοκρατίας της Ουκρανίας.

Όνομα 

Το πρώτο μέρος του διπλού ονόματος της πόλης προέρχεται από το  () ή  , που σημαίνει «πέτρα» στα παλαιά σλαβικά. Το δεύτερο μέρος του ονόματός του σχετίζεται με την ιστορική περιοχή της Ποδολίας (), της οποίας το Κάμιανετς-Ποντίλσκι θεωρείται η ιστορική πρωτεύουσα.

Γεωγραφία 
Το Κάμιανετς-Ποντίλσκι βρίσκεται στο νότιο τμήμα του Όμπλαστ Χμελνίτσκι, που βρίσκεται στη δυτική ουκρανική περιοχή Ποδολία. Ο ποταμός Σμότριτς, παραπόταμος του Δνείστερου, διαρρέει την πόλη. Η συνολική έκταση της πόλης είναι 27,84 χλμ2. Η πόλη βρίσκεται περίπου 101 χιλιόμετρα από το διοικητικό κέντρο της περιφέρειας, το Χμελνίτσκι.

Ιστορία

Κλασική αρχαιότητα 
Αρκετοί ιστορικοί θεωρούν ότι μια πόλη σε αυτό το σημείο ιδρύθηκε από τους αρχαίους Δάκους, οι οποίοι ζούσαν στη σημερινή Ρουμανία, στη Μολδαβία και σε περιοχές της Ουκρανίας. Οι ιστορικοί γράφουν ότι οι ιδρυτές ονόμασαν τον οικισμό Πετρίδαβα ή Κλεπίδαβα, που προέρχονται από την ελληνική λέξη πέτρα ή τη λατινική λάπις «πέτρα» και τη δακική δάβα «πόλη».

Ρως του Κιέβου και Τάταροι (11ος αι.–1241) 
Το σύγχρονο Κάμιανετς-Ποντίλσκι αναφέρθηκε για πρώτη φορά το 1062 ως πόλη του Ρως του Κιέβου. Το 1241 καταστράφηκε από τους Μογγόλους εισβολείς.

Πολωνική κυριαρχία (1352–1672) 
Το 1352, προσαρτήθηκε από τον Πολωνό βασιλιά Καζίμιρ Γ΄ το Μέγα. Το 1378 έγινε έδρα Ρωμαιοκαθολικής Επισκοπής. Το 1432, ο Βασιλιάς Σιγισμούνδος Α΄ της Πολωνίας παραχώρησε δικαιώματα στην πόλη Καμιένιετς Ποντόλσκι. Το 1434 έγινε πρωτεύουσα του Βοεβοδάτου Ποδολιάς και έδρα της τοπικής πολιτικής και στρατιωτικής διοίκησης. Το αρχαίο κάστρο ανακατασκευάστηκε και επεκτάθηκε ουσιαστικά από τους Πολωνούς βασιλείς για να υπερασπιστεί το Στέμμα του Βασιλείου της Πολωνίας από τα νοτιοδυτικά ενάντια στις επιδρομές των Οθωμανών και των Τάταρων, έτσι ονομάστηκε πύλη προς την Πολωνία.

Κατά την περίοδο των ελεύθερων εκλογών στην Πολωνία, το Κάμιανετς-Ποντίλσκι, ως μια από τις πόλεις με τη μεγαλύτερη επιρροή στο κράτος, απολάμβανε δικαιώματα ψήφου (μαζί με τις Βαρσοβία, Κρακοβία, Πόζναν, Γκντανσκ, Λβουφ, Βίλνο, Λούμπλιν, Τόρουν και Έλμπλονγκ).

Οθωμανική κυριαρχία (1672-1699) 
Μετά τη Συνθήκη του Μπούτσατς του 1672, το Κάμιανετς-Ποντίλσκι ήταν για λίγο μέρος της Οθωμανικής Αυτοκρατορίας και πρωτεύουσα του Εγιαλετιού της Ποδολίας. Ήταν επίσης σαντζάκι του πασά (κεντρικό σαντζάκι) αυτού του εγιαλέτου. Για να αντιμετωπίσει την τουρκική απειλή για την Πολωνική-Λιθουανική Κοινοπολιτεία, ο Βασιλιάς Γιαν Γ΄ Σομπιέσκι έχτισε ένα φρούριο σε κοντινή απόσταση. Το 1687, η Πολωνία προσπάθησε να ανακτήσει τον έλεγχο των Κάμιανετς-Ποντίλσκ και Ποδολίας, όταν το φρούριο πολιορκήθηκε ανεπιτυχώς από τους Πολωνούς με επικεφαλής τον Πρίγκιπα Ιάκωβο Λουδοβίκο Σομπιέσκι.

Πολωνική-Λιθουανική Κοινοπολιτεία (1699-1793) 
Το 1699, η πόλη δόθηκε πίσω στην Πολωνία υπό τον Βασιλιά Αύγουστο Β΄ το Δυνατό, σύμφωνα με τη Συνθήκη του Κάρλοβιτς. Το φρούριο διευρύνονταν συνεχώς και θεωρούνταν ως το ισχυρότερο στην Πολωνική-Λιθουανική Κοινοπολιτεία. Τα σωζόμενα ερείπια του φρουρίου περιέχουν ακόμη τις σιδερένιες οβίδες που έχουν κολλήσει μέσα τους από διάφορες πολιορκίες.

Κλίμα

Διεθνείς σχέσεις

Αδελφοποιημένες πόλεις 
Το Κάμιανετς-Ποντίλσκι είναι αδελφοποιημένο με τις:

  Ντόλνι Κουμπίν, Σλοβακία
  Κάλις, Πολωνία
  Ζαλάου, Ρουμανία
  Μπράντφορντ, Καναδάς

Παραπομπές

Εξωτερικοί σύνδεσμοι 

 
 
 
 
 
 "The old fortress on the Smotrich River," στο Dzerkalo Tyzhnia (Mirror Weekly), 28 Ιουνίου – 5 Ιουλίου 2002, available online
 
 Ιστορία των Εβραίων στο Κάμιανετς-Ποντίλσκι
 Η δολοφονία των Εβραίων στο Κάμιανετς-Ποντίλσκι κατά τη διάρκεια του Β΄ Παγκοσμίου Πολέμου, στον ιστότοπο του Γιαντ Βασσέμ.
 Η χαμένη εβραϊκή κοινότητα του Κάμιανετς-Ποντίσλκι

Πόλεις της Ουκρανίας
Βοεβοδάτο Ποδολίας
Στετλ
Τοποθεσίες του Ολοκαυτώματος στην Ουκρανία